Osnovna šola Davorina Jenka Cerklje na Gorenjskem

Krvavška cesta 4

4207 Cerklje na Gorenjskem

Vas vabi na

**EX TEMPORE**

**STRMOL 2015**

7. l i k o v n i natečaj

**3. Unescov nacionalni projekt**

na temo

**Kulturna dediščina domačega kraja**

Letos se bomo v okviru 7. likovnega natečaja OŠ Davorina Jenka in 3. UNESCOVEGA nacionalnega projekta šole družili in ustvarjali v obliki Ex Tempora, ki bo potekal

23. aprila 2015 na gradu Strmol in v njegovi neposredni okolici

v bližini Cerkelj na Gorenjskem.

Predlagamo, naj bo motivika likovnega ustvarjanja na Ex Temporu vezana na stavbno (grad) in naravno (park, bajer, …) dediščino posestva gradu Strmol. Sodelujoči učenci bodo ustvarjali po opazovanju motiva, ki si ga bodo sami izbrali. Za tiste mlade ustvarjalce, ki se izražajo bolj ilustrativno, pa je možno, da po vodenem ogledu in predstavitvi zgodovine gradu ustvarijo likovno delo v obliki ilustracije.

* Na Ex Temporu lahko sodelujejo učenke in učenci slovenskih osnovnih in srednjih šol, ki so vključene v UNESCO ASP net, in osnovne šole Gorenjske.
* Sodelujejo lahko učenci in učenke v starosti od 10 do 18 let.
* Vsaka šola lahko sodeluje s tremi učenci in z mentorjem.
* Likovni motivi naj bodo vezani na grad Strmol in njegovo neposredno okolico.
* Likovna tehnika je prosta (dovoljene so različne risarske, slikarske in kombinirane tehnike).

Likovne potrebščine in gradiva, ki jih bodo udeleženci uporabljali pri svojem delu, si zagotovijo sami (jih prinesejo s seboj).

* Trde podlage in papir za ustvarjanje bo zagotovil organizator.
* Format likovnih del bo A3 in bo enoten za vse udeležence.
* P**rijave bodo potekale elektronsko preko spletne strani OŠ Davorina Jenka (**[**http://www.osdj-cerklje.si**](http://www.osdj-cerklje.si)**).** Zadnji dan za prijavo na Ex Tempore je vključno **7. aprila 2015.**
* Oddana dela bo pregledala in ocenila strokovna komisija.
* Najboljša dela udeležencev iz vsake starostne skupine bomo nagradili z unikatnimi priznanji ter s praktičnimi nagradami.

**URNIK EX TEMPORA 23. 4. 2015**

* Od 8.00 do 8.30 prihod na grad Strmol pri Cerkljah, sprejem pod kozolcem na grajskem vrtu.
* Ob 8.30 ogled notranjosti gradu Strmol pod strokovnim vodstvom.
* Ob 9.00 pričetek ustvarjanja na terenu.
* Od 13.30 do 14.00 oddaja del na zbirnem mestu pod kozolcem.
* Od 14.00 do 15.00 družabni del z razglasitvijo rezultatov in s podelitvijo nagrad na območju gradu Strmol.
* Vse ostale informacije boste lahko poiskali od 7. aprila 2015 dalje na spletni strani OŠ Davorina Jenka Cerklje na Gorenjskem: <http://www.osdj-cerklje.si>.
* Likovnih del avtorjem ne bomo vračali. Ostala bodo v arhivu OŠ Davorina Jenka Cerklje na Gorenjskem za namene razstav in promocije likovne kulture mladih.
* OŠ Davorina Jenka Cerklje na Gorenjskem si pridržuje pravico do reprodukcije, razstavljanja in objavljanja oddanih likovnih del.

**Veselimo se vašega sodelovanja!**

Maja Zajc Sobočan Damijana Božič- Močnik, prof.

vodja natečaja ravnateljica

Tatjana Škrab Grašič, prof.

koordinatorica za UNESCO